[ca] En territori espanyol es conserven un nombre considerable de col·leccions que alberguen escultura d'estil clàssic. Aquesta escultura, generalment procedent de col·leccions italianes o del mercat amb Itàlia, és un reflex del gust i els costums de les elits socials de l'Espanya de l'època moderna. En les darreres dècades, són notables els estudis que s'han dedicat a indagar sobre aquestes col·leccions, els vincles dels seus col·leccionistes amb Itàlia i l'estudi concret de les peces. No obstant això, malgrat aquests avenços, el relleu escultòric, que forma part implícita del corpus d'escultura, ha rebut una atenció significativament menor en els estudis especialitzats. El present treball explora el paper del relleu escultòric d'estil clàssic conservat en les col·leccions de l'època moderna a Espanya. L'objectiu principal és identificar la funció, el valor i la recepció d'aquesta tipologia escultòrica dins del camp de la història de l'art. Per a això, s'ha realitzat una identificació dels relleus conservats actualment en institucions espanyoles, s'han catalogat i estudiat de manera detallada, i s'han analitzat els aspectes rellevants que permeten aprofundir en els temes proposats en els objectius. L'estudi crític consisteix en una anàlisi i interpretació de la informació sobre la procedència de les peces, per conèixer el paper d'aquestes en el mercat antiquari de l'època moderna. En segon lloc, s'ha realitzat un estudi iconogràfic dels relleus organitzat per grups temàtics, a partir dels motius i els temes, per identificar canvis i continuïtats en la representació dels temes en l'època moderna i, en conseqüència, millorar la comprensió sobre la recepció del llenguatge clàssic en espais de col·lecció o culturals. En tercer lloc, s'han examinat les dades relatives a la disposició dels relleus, així com la seva apreciació a nivell perceptiu i monetari. Aquest últim punt permet entendre millor el valor del relleu antiquari, no només des d'un punt de vista econòmic, sinó també estètic, per millorar la comprensió sobre la recepció, funció i abast del relleu escultòric. Les troballes i els resultats de l'estudi crític permeten identificar quina posició ocupa el relleu escultòric d'estil clàssic dins del mercat antiquari entre Espanya i Itàlia i les relacions diplomàtiques. Determina aquesta tipologia escultòrica com un transmissor de la fortuna de l'antiguitat en època moderna, en contextos artístics i de col·lecció, així com permet reconèixer l'apreciació i la funció del relleu dins d'un context de recepció de l'antiguitat en relació amb els espais de col·lecció i representació.

[en] In Spanish territory, there are numerous collections that house classical sculptures. These sculptures, generally originating from Italian collections or the Italian market, are indicative of the taste and customs of the social elites of modern Spain. In recent decades, significant studies have been devoted to exploring these collections, the connections of their collectors with Italy, and the detailed study of the pieces. However, despite these advancements, sculptural reliefs, which are an implicit part of the sculptural corpus, have received significantly less attention in specialized studies. The present doctoral dissertation explores the role of classical-style sculptural reliefs preserved in modern collections in Spain. The primary objective is to identify the function, value, and reception of this sculptural typology within the field of art history. To achieve this, the reliefs currently held in Spanish institutions have been identified, cataloged, and studied in detail, and key aspects have been analyzed to address the objectives of the study. The critical examination involves analyzing and interpreting information regarding the provenance of the pieces to understand their role in the modern antiquities market. Secondly, an iconographic study of the reliefs has been conducted, organized into thematic groups based on motifs and subjects, in order to identify changes and continuities in the representation of themes in modern times. This approach enhances the understanding of the reception of classical imagery in collections or cultural spaces. Thirdly, data related to the placement of the reliefs, as well as their perceptual and monetary value, have been examined. This final point provides insights into the value of ancient reliefs, not only from an economic perspective but also from an aesthetic one, thereby improving the understanding of the reception, function, and significance of sculptural reliefs. The findings of this critical study help to clarify the position of classical-style sculptural reliefs within the antiquities market between Spain and Italy, and in the context of their diplomatic relations. This sculptural typology is identified as a transmitter of the legacy of antiquity in modern times, within both artistic and collection contexts. It also highlights the appreciation and function of these reliefs in relation to spaces of collection and representation.